Държавен вестник, бр. 24, 2026 г., стр. 17

БРОЙ  24	
Д Ъ Р Ж А В Е Н  В Е С Т Н И К 	
СТР.  17   
се простира отвъд териториалната компетент­
ност на Република България, то се проверява 
дали отговаря на изискванията за формална 
редовност. Ако не са налице формални не­
редовности, същото се изпраща към Служ­
бата на Европейския съюз за интелектуална 
собственост.
Съдържание на искането за заличаване
Чл. 106о. (1) Искането за заличаване на ре­
гистрацията на географско указание съдържа:
1. регистрираното географско указание, 
във връзка с което е подадено искането за 
заличаване;
2. име и адрес на искателя;
3. информация за наличие на правен ин­
терес;
4. основание и мотиви;
5. подпис на искателя или на представителя 
по индустриална собственост или на адвоката, 
когато са упълномощени такива.
(2) Към искането се прилагат доказателства, 
когато е необходимо.
(3) Когато искането е подадено от заяви­
теля, от чието име е регистрирано географ­
ското указание съгласно чл. 32, параграф 3 
от Регламент (ЕС) 2023/2411, информацията 
съгласно ал. 1, т. 4, предложение първо не 
се изисква.
Производство по исканията за заличаване
Чл. 106п. (1) В 14-дневен срок от постъпване 
на искането се проверява дали е платена дъл­
жимата държавна такса и дали са изпълнени 
изискванията на чл. 106о, ал. 1 и 2.
(2) Когато при проверката по ал. 1 се уста­
новят нередовности, на искателя се предоставя 
едномесечен срок за отстраняването им.
(3) Ако нередовностите не са отстранени в 
срока по ал. 2, се взема решение по чл. 106а, 
ал. 7, т. 12.
(4) Когато искането отговаря на изисква­
нията, се изготвя доклад до комисията по 
чл. 106а за одобрение за публикация.
(5) Всяко искане, по което има становище 
на комисията за одобрение, се публикува в 
Официалния бюлетин и на интернет страни­
цата на Патентното ведомство. Публикацията 
се извършва в първия възможен брой на бю­
летина в срок до един месец от одобрението.
(6) Всяко лице с правен интерес може да 
подаде възражение срещу искането за зали­
чаване в тримесечен срок от публикацията в 
Официалния бюлетин. Възражението се подава 
в два идентични екземпляра, освен когато е 
подадено по електронен път с квалифициран 
електронен подпис.
(7) Когато в срока по ал. 6 не постъпи 
възражение, се взема решение по чл. 106а, 
ал. 7, т. 11 или 12.
(8) Когато в срока по ал. 6 постъпи въз­
ражение, на подателя на възражението и на 
искателя се предоставя тримесечен срок за 
консултации за постигане на споразумение. 
При постъпило искане и от двете страни 
срокът може еднократно да се удължи с още 
три месеца.
(9) С уведомлението по ал. 8 на искателя 
се предоставя и единият екземпляр на възра­
жението по ал. 6, и доказателствата, когато 
такива са представени.
(10) В срок от един месец след изтичането 
на срока по ал. 8 искателят съобщава резул­
татите от консултациите за постигане на спо­
разумение. При изменение в спецификацията 
на продукта вследствие на консултациите се 
подава искане за изменение на спецификация­
та на продукта, което се разглежда по реда 
на чл. 106и – 106л.
(11) Основанията на искането, по които 
искателят и подателят на възражението са 
постигнали споразумение, се считат за от­
теглени.
(12) От искателя или от подателя на въз­
ражението може да се изискат допълнителни 
доказателства или материали, когато е необ­
ходимо, за което се предоставя едномесечен 
срок.
(13) След приключване на производството 
по искането се взема решение по чл. 106а, 
ал. 7, т. 11 или 12.
(14) Когато решението е по чл. 106а, ал. 7, 
т. 11, искането за заличаване се изпраща 
на Службата на Европейския съюз за инте­
лектуална собственост за продължаване на 
процедурата по него на равнището на Евро­
пейския съюз.
Раздел V
Защита, контрол и правоприлагане
Правна закрила на географските указания
Чл. 106р. (1) Правната закрила на географ­
ските указания за занаятчийски и промишлени 
продукти с действие на територията на Евро­
пейския съюз се предоставя чрез регистрация 
по реда на Регламент (ЕС) 2023/2411.
(2) Обхватът на закрила на регистрирано 
географско указание се определя съгласно 
чл. 40 и 46 от Регламент (ЕС) 2023/2411.
Дейности по контрол
Чл. 106с. (1) Контролът на територията 
на Република България съгласно чл. 49, 
параграф 2 от Регламент (ЕС) 2023/2411 се 
осъществява от Патентното ведомство.
(2) За осъществяване на контрол се съби­
рат такси при издаването и подновяването на 
сертификат за разрешение за използване на 
географско указание за занаятчийски и про­
мишлени продукти с действие на територията 
на Европейския съюз.
(3) За целите на контрола по ал. 1 държав­
ните органи и публичноправни организации 
оказват съдействие на Патентното ведомство 
при поискване.